มาร์เชียลแชมเปียน

มาร์เชียลแชมเปียน (คาตากานะ: マーシャルチャンピオン; Martial Champion) เป็นเกมต่อสู้ ค.ศ. 1993 ที่ได้รับการเปิดตัวสำหรับอาร์เคดโดยบริษัทโคนามิ เกมนี้เป็นเกมต่อสู้เกมที่สามของบริษัทโคนามิหลังจาก ค.ศ. 1985 ที่เปิดตัวอี เอ้อร์ กังฟู กับกาแล็กติกวอร์ริเออส์ และอี เอ้อร์ กังฟู II ที่เปิดตัวใน ค.ศ. 1986 ส่วนการเปิดตัวเกมนี้ของพวกเขาเกิดขึ้นหลังจากความสำเร็จของเกมสตรีทไฟเตอร์ II จากบริษัทแคปคอมซึ่งได้รับความนิยมใน ค.ศ. 1991

**รูปแบบการเล่น**
ภาพหน้าจอของเวอร์ชันอาร์เคด
มาร์เชียลแชมเปียนดำเนินตามแบบแผนเกมต่อสู้ที่สถาปนาโดยสตรีทไฟเตอร์ II ตัวละครของผู้เล่นต่อสู้กับคู่ต่อสู้ของเขาหรือเธอในการแข่งสองในสามยก ในโหมดการแข่งแบบผู้เล่นเดี่ยวกับคอมพิวเตอร์ หรือกับผู้เล่นที่เป็นมนุษย์คนอื่น ผู้เล่นมีรายชื่อตัวละครของนักสู้สิบคนให้เลือก โดยแต่ละคนมีรูปแบบการต่อสู้และเทคนิคพิเศษเฉพาะตัว
เลย์เอาต์การควบคุมแตกต่างจากสตรีทไฟเตอร์ II และเกมต่อสู้ทั่วไปส่วนใหญ่ที่ได้รับแรงบันดาลใจจากเกมดังกล่าว ซึ่งระบบควบคุมของมาร์เชียลแชมเปียนนั้นมาจากระบบควบคุมของอี เอ้อร์ กังฟู แต่ปรับให้ง่ายขึ้นสำหรับการโจมตีสูง, กลาง และต่ำ แทนที่จะต้องกดปุ่มโจมตีและทิศทาง ส่วนคุณลักษณะเฉพาะอย่างหนึ่งของเกมอาร์เคดนี้คือสเตจที่คล้ายกับสเตจ "กระโดดสูง" ที่เห็นในเกมต่อสู้ของบริษัทแคปคอมในยุคหลัง เช่น  ชิลเดรนออฟดิอะตอม รวมทั้งคุณลักษณะเฉพาะอีกประการหนึ่ง คือตัวละครบางตัวมีอาวุธที่คู่ต่อสู้สามารถปลดอาวุธ และยึดมาสู้กับพวกเขาได้

**ตัวละคร**
เกมนี้มีนักสู้ที่เล่นได้สิบคนให้เลือก หลังจากที่ผู้เล่นกำจัดคู่ต่อสู้ทั้งสิบคนในโหมดทัวร์นาเมนต์ (รวมถึงร่างโคลนของตัวละคร) พวกเขาต้องเผชิญกับตัวละครบอสที่ควบคุมด้วยคอมพิวเตอร์ตัวสุดท้าย ส่วนในเวอร์ชันทั่วโลกภายหลังที่แปลเป็นภาษาท้องถิ่น เคออสและทิตตีได้มีการเปลี่ยนชื่อ (คล้ายกับการหมุนเวียนชื่อตัวละครบอสในสตรีทไฟเคอร์ II ซึ่งอาจทำเพื่อหลีกเลี่ยงการเชื่อมโยงกับคำว่า "ทิตตี" ที่หมายถึงเต้านมผู้หญิง) โดยเคออสเป็นผีดิบจีน และทิตตีเป็นเจ้าหญิงอียิปต์- Saudi Arabia อาวู (Avu; คาตากานะ: アヴゥ) - ชายร่างกลมชาวตะวันออกกลาง ถืออาวุธซิมิตาร์ ซึ่งได้รับการแจ้งว่ามาจากประเทศซาอุดีอาระเบีย แม้ว่าธงที่แสดงจะเป็นของประเทศอิรัก- USA บ็อบบี (Bobby; คาตากานะ: ボビー) - ทหารที่ปิดตาจากสหรัฐ ซึ่งคล้ายกับไกล์- Hong Kong เคออส (Chaos; คาตากานะ: ケイオス) - ผีดิบจีนจากฮ่องกง ผู้ใช้กรงเล็บโลหะคู่ และลิ้นของเขาในการต่อสู้ โดยเป็นที่รู้จักในเวอร์ชันสากลว่า "ทิตตี"- France โกลดอร์ (Goldor; คาตากานะ: ゴルドー) - นักสู้ชาวฝรั่งเศสผู้ใช้กระบองสามท่อน หรือซันเซ็ตสึกง- China โฮย (Hoi; คาตากานะ: ホイ) - นักศิลปะการต่อสู้ของจีนจากประเทศจีน- Japan จิน (คันจิ: 陣; Jin) - นักศิลปะการต่อสู้ชาวญี่ปุ่นที่ได้รับแรงบันดาลใจจากริวแห่งซีรีส์สตรีทไฟเตอร์ รวมถึงลีจากอี เอ้อร์ กังฟู เวอร์ชันแฟมิคอมและเอ็มเอสเอกซ์- Kenya มาฮัมบา (Mahamba; คาตากานะ: マハンバ) - สมาชิกของเผ่าผู้ถือหอกจากประเทศเคนยา- USA ราเชล (Racheal; คาตากานะ: レイチェル) - นินจาสาวผมบลอนด์ชาวอเมริกัน- Egypt ทิตตี (Titi; คาตากานะ: ティティ) - เจ้าหญิงอียิปต์ (ชื่อดังกล่าวได้มาจากเนเฟอร์ติติ) เป็นที่รู้จักในสหรัฐอเมริกาและเวอร์ชันสากลในฐานะ "เคออส"- Japan เซน (คันจิ: 禅; Zen) - นักสู้คาบูกิจากประเทศญี่ปุ่น- ซาลาแมนเดอร์ (Salamander คาตากานะ: サラマンダ) - บอสตัวสุดท้ายและตัวละครที่สูงที่สุดในเกม โดยไม่สามารถเลือกเล่นเป็นตัวละครนี้ได้ และท่าไม้ตายของเขามีเทคนิคที่ยกมาจากตัวละครอื่น

**เวอร์ชันบ้าน**
มาร์เชียลแชมเปียนได้รับการย้ายไปเฉพาะพีซี เอนจิน ในรูปแบบซูเปอร์ ซีดี-รอม² โดยเวอร์ชันพีซี เอนจิน วางจำหน่ายในประเทศญี่ปุ่นเท่านั้น ซึ่งต่างจากเวอร์ชันอาร์เคดที่วางจำหน่ายทั่วโลก และเวอร์ชันนี้ได้รับการเผยแพร่อีกครั้งในภายหลังสำหรับเวอร์ชวลคอนโซลของวีที่ประเทศญี่ปุ่นในเดือนพฤษภาคม ค.ศ. 2008
สไปรต์และฉากหลังถูกย่อให้เล็กลง ในขณะที่ฉากหลังกลายเป็นภาพนิ่งแทนที่จะเป็นภาพเคลื่อนไหว รวมถึงวัตถุฉากหน้าและผู้คนในแต่ละด่านก็ถูกลบออก ทั้งนี้ บทนำและบทส่งท้ายมีความแตกต่างกันเมื่อเทียบกับเวอร์ชันอาร์เคด โดยบทนำอาร์เคดดั้งเดิมแสดงให้เห็นจินและโกลดอร์ต่อสู้กันโดยมีดนตรีบรรเลงอยู่เบื้องหลังรวมอยู่ แต่ในเวอร์ชันพีซี เอนจิน บทนำอีกส่วนจะเริ่มต้นด้วยโลโก้ของเกมและเพลงร้อง จากนั้นแสดงให้เห็นจินซึ่งมีผ้าพันผมและมองไปข้างหน้าโดยมีนกที่บินผ่าน ในขณะที่ราเชลและโกลดอร์ต่อสู้กันเอง ซึ่งในตอนท้าย โกลดอร์ได้ปล่อยพลังโกลเวฟไปสู่ความมืดมิดโดยพลาดราเชลที่เป้าหมายของเขา ในขณะที่ซาลาแมนเดอร์ผู้เป็นบอสตัวสุดท้าย ก็ค่อย ๆ ปรากฏขึ้นหลังจากนั้น

**การตอบรับ**
ในประเทศญี่ปุ่น เกมแมชชีนในฉบับวันที่ 15 กรกฎาคม ค.ศ. 1993 ระบุว่ามาร์เชียลแชมเปียนเป็นเกมอาร์เคดที่ได้รับความนิยมสูงสุดเป็นอันดับสองในขณะนั้น ส่วนนิตยสารเพลย์มิเตอร์ได้ระบุให้มาร์เชียลแชมเปียนเป็นเกมอาร์เคดที่ได้รับความนิยมสูงสุดด้วยอันดับสามสิบสองในขณะนั้น
ขณะที่เวอร์ชันพีซี เอนจิน ซูเปอร์ ซีดี-รอม² ได้พบกับการวิจารณ์ที่สำคัญแบบผสม ส่วนการต้อนรับแบบสาธารณะก็หลากหลายเช่นกัน โดยผู้อ่านนิตยสารพีซี เอนจิน แฟน ได้โหวตให้การเปิดตัวของพีซี เอนจิน ได้ 19.8 คะแนนจาก 30 คะแนนในแบบสำรวจความคิดเห็น และหนังสือภาษาญี่ปุ่นพีซี เอนจิน คัมพลีต ไกด์ 1987–1999 ได้ออกบทวิเคราะห์ในเชิงบวกโดยระบุว่า "เกมนี้เป็นปกติ แต่เล่นได้อย่างตื่นตาตื่นใจ" อย่างไรก็ตาม พวกเขาชี้ให้เห็นว่าขนาดสไปรต์มีขนาดเล็กกว่าเกมอาร์เคดดั้งเดิม และฉากหลังกับเอฟเฟกต์นั้นเรียบง่าย แต่สังเกตเห็นการเพิ่มองค์ประกอบใหม่ เช่น เทคนิคที่ซ่อนอยู่

**อ้างอิง**

**แหล่งข้อมูลอื่น**
 Martial Champion at MobyGames
เวอร์ชันอาร์เคด- id=8630-  Martial Champion at arcade-history
เวอร์ชันคอนโซลบ้าน-  Martial Champion (Virtual Console version) at Konami's website ja-  Martial Champion at The PC Engine Software Bible
หมวดหมู่:วิดีโอเกมที่ออกวางจำหน่ายในปี พ.ศ. 2536
หมวดหมู่:วิดีโอเกมอาร์เคด
หมวดหมู่:เกมจากค่ายโคนามิ
หมวดหมู่:เกมสำหรับเทอร์โบกราฟซ์-ซีดี
หมวดหมู่:วิดีโอเกมต่อสู้
หมวดหมู่:เกมอาร์เคดจากค่ายโคนามิ
หมวดหมู่:วิดีโอเกมที่พัฒนาขึ้นในประเทศญี่ปุ่น